⚓ พิกัด​ : อยู่​ถัดจาก​ SeenSpace​ ซ.ทองหล่อ​ 13 ไปนิดเดียว ร้านอยู่​หัวมุมติดริมถนนหาง่ายมากๆ​  เราเดินมาที่นี่จากพิมาน 49​ ใช้เวลาเดินประมาณ​ 6​ นาทีค่ะ

???? บรรยากาศ​ร้าน​ : โปร่งโล่ง​ ใช้ไม้สีเหลืองอ่อนดูสบายตาดี ก้าวเข้าร้านก็จะได้กลิ่นขนมปังปิ้ง หอมเนยตลบอบอวล 

มา​ร้านนี้​เป็นครั้งแรก​ ไม่รู้​จะสั่งอะไรดีเลยอาศัยเมนูแนะนำโดยสมาชิก เห็น​ Shibuya​ Toast มีเป็น​ 500​ กว่ารูป​ เลยสั่ง​เมนู​นี้​มาลอง​  ร้านเป็นแบบบริการตัวเอง  คือ​พอเดินเข้าไปพนักงานจะให้เลือกว่านั่งตรงไหน​ วันที่ไปร้าน​ค่อนข้าง​โล่ง​ เราเลือกโต๊ะตามใจชอบ และสังเกตุเลขที่โต๊ะที่นั่ง  หลังจากนั้นต้องเดินไปสั่งขนมพร้อมแจ้งเลขที่โต๊ะที่แคชเชียร์ พอสั่งและชำระเงินเสร็จ​  พนง.ก็แจ้งว่าจะได้รับหลังจากนั้นประมาณ 10​ ​นาที​ พนักงาน​ทุกคนหน้าตายิ้มแย้มแจ่มใส

ระหว่างที่รอก็ไปรินน้ำชาเย็นที่จัดไว้ให้บริการฟรีมาชิม ชารสดี​ หอมมากก​  และก็นั่งจับโปเกม่อนไปค่ะ จับได้​ 6​-7​ ตัว​ Shibuya​ Toast ก็มาเสริฟ วางให้พร้อมกา syrup (ไม่ได้​ลอง​ค่ะ) 

ตัว​ Toast ด้านนอกกรอบ ด้านในนุ่มฟู เนื้อขนมปังแน่น​ ออกเค็มนิดๆมีกลิ่นหอม คุณภาพดีเชียวค่ะ

วนิลาไอศครีม​หอมมากก​ หวานน้อย​ เนื้อดีเหนียวข้น ละลายช้า​ ใช้ไอศครีมคุณภาพดี​  เสริฟมาพร้อมวิปครีมที่ดูนุ่มฟู (ไม่ชอบทานวิป กลัวอ้วนค่ะเลยไม่ได้ลอง) 

ไอศครีม​หอมๆทานคู่กันกับโทสต์กรอบๆนุ่มหอมเนยแน่นๆ อร่อยล้ำอย่าบอกใคร 

???? ราคา​ 185​ ​บาท​ สำหรับโทสต์ชิ้นใหญ่+ไอศครีม​ 2​ ลูก​ ราคาดีงามมากมาย แถมด้วยรสชาติอร่อย วัตถุดิบ​ที่ใช้คุณภาพดี คุ้มค่าความอร่อยเต็ม 100????